open-index/open-wikipedia-markdown huggingface dataset:
4L (խումբ)

**«4L»** (, Four Ladies բառակապակցության հապավում), հարավկորեական կանացի խումբ, որը կազմված է չորս անդամներից։

## Կարիերա
### Մինչ առաջնելույթ
2014 թվականի հուլիսի 28-ին Jade Contents Media-ն թողարկել է «Move» երգի առաջին թիզերը։ Տեսահոլովակը, ներառելով միասեռական հարաբերությունների թեման, մեծ ուշադրության է արժանանում։ Եվս երկու պրովոկացիոն թիզերներից ու վրդովված արձագանքներից հետո ընկերությունը հայտարարել է․ «Մեր ռազմավարությունը սեքսուալության բաց ցուցադրումն է։ Լուսանկարները միայն այսբերգի գագաթն են»։

### 2014։ Առաջնելույթ «Move» երգով
2014 թվականի օգոստոսի 1-ին խումբը թողարկել է «Move» երգի ամբողջական տեսահոլովակը, որը հասել է 1 միլիոն դիտում ցուցանիշին ընդամենը 4 օր անց, իսկ 2 միլիոնի նշագիծն այն հատել է օգոստոսի 7-ին։ Նրանց Յութուբյան պաշտոնական ալիքը հավաքել է 6 միլիոն դիտում մեկ շաբաթ անց, որը մեծ ցուցանիշ է սկսնակ պրոդյուսերական գործակալության առաջին խմբի համար։ «Move»-ը գրավել է հինգերորդ հորիզոնականն ըստ Յութուբում ամենահայտնի կորեերեն տեսահոլովակների, առաջ անցնելով այնպիսի հայտնի խմբերից, որոնցից են Kara-ն, Secret-ը և Sistar-ը։ Սինգլը կորեական կայքերում հասանելի է դարձել օգոստոսի 4-ից, նույն շաբաթվա ընթացքում հայտնվել է «Gaon Social Chart» հիթ-շքերթի 4-րդ հորիզոնականում, հավաքելով 41 479 միավոր։

Կոնցեպտային լուսանկարները թողարկվել են այն բանից հետո, երբ խմբի Ֆեյսբուքյան էջը գրանցել է 10 000 հավանում, իսկ Daum պորտալի ֆան-կաֆեն հավաքել է 1 000 մասնակից։ Խումբը հայտարարել է, որ հաջորդ գլխավոր երգի համար ընտրվել է ավելի համեստ կոնցեպտ։ «Move» երգը հիմնականում առաջխաղացում է ունեցել տեղական և համալսարանական միջոցառումների ժամանակ, սկսված Չանսուում օգոստոսի 29-ին կայացած միջոցառումից, որտեղ բացի այդ երգը (այլ հագուստով ու խորեոգրաֆիայով), խումբը կատարել է Լի Մուն Սեի «Flaming Sunset» ստեղծագործությունը։ Նրանց միակ ելույթը հեռուստատեսությամբ կայացել է սեպտեմբերի 14-ին SBS հեռուստաընկերության Inkigayo հաղորդման ժամանակ։

4L-ը դարձել է միակ կանացի խումբը, որը ներկա է գտնվել 2014 թվականին Մանիլայում անցկացվող «KNation Music Showcase»-ին, որտեղ նրանք կատարել են հինգ երգեր․ «Move»-ը, Ջենիֆեր Լոպեսի «On the Floor»-ը, PSY-ի «Gangnam Style»-ը և «Gentleman»-ը, ինչպես նաև «Flaming Sunset»-ը։

### 2015։ Մեկ մասնակից պակաս
2015 թվականի ամռանը, հայտնի է դարձել, որ Յե Սըլը լքել է խումբը։ Աղջիկը դուրս է եկել սեփական ցանկությամբ, ասելով, որ չի ուզում հայտնի դառնալ սեքսուալ կոնցեպտների օգնությամբ։ Դրանից հետո նա թողարկել է իր «May be I Love You» երգը։

Ներկա պահին խմբի և Յե Սըլի գործունեության մասին ոչինչ հայտնի չէ։

## Խմբի կազմ

## Սկավառակագրություն
### Սինգլներ
* «Move» (2014)

### Տեսահոլովակներ

## Մասնակցություն հեռուստահաղորդումներում

## Մրցանակներ

## Ծանոթագրություններ

## Աղբյուրներ
* Официальный сайт 
*  на Daum Cafe
* 4L на MelOn

Կատեգորիա:2014 հիմնադրված երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Մոնտգոմերի շրջան (Վիրջինիա)

**Մոնտգոմերի շրջան** (), ԱՄՆ Վիրջինիա նահանգի 95 վարչական միավորներից մեկը։ Ընդհանուր տարածությունը 1008 կմ² է, բնակչությունը՝ 94 392 մարդ (2010 թ. տվյալներով)։ Շրջկենտրոնն է Քրիստիանսբուրգ քաղաքը։ Կազմավորվել է 1772 թվականին։

## Աղբյուրներ
* Տվյալներ ԱՄՆ վիճակագրության բյուրոյի կայքում 

## Արտաքին հղումներ
* Պաշտոնական կայք

Կատեգորիա:Վիրջինիայի շրջաններ
Անտառ նորագոյն մտածմանց (3132, Ալեքսանդր Գալամաթո)

**Անտառ նորագոյն մտածմանց, Ալէքսանդր Գալամաթո** (3132), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3132 թվի տակ։ Ձեռագիրը գրվել է 1763 թվականին Գրիգոր դպիր գրիչի կողմից։ Ստացողը եղել է Ավետիս վարդապետն։ Գրված է թղթի վրա, որը ունի 21,1×14,8 չափս։ Ձեռագիրը կազմված է 317 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը`կաշեպատ տախտակ։
## Բովանդակություն
* նաև՝ Քարոզք։

## Ծանոթագրություններ

Կատեգորիա:Մատենադարանի ձեռագրեր
Ոսկեփորիկ (3185, Գրիգոր Տաթևացի)

**Գրիգոր Տաթեւացի, Ոսկեփորիկ** (3185), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3185 թվի տակ։ Ձեռագիրը գրվել է 18-րդ դարում։ Գրված է թղթի վրա, որն ունի 15.6×10.7 չափս։ Ձեռագիրը կազմված է 120 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարան գրչի՝ 81ա։
## Բովանդակություն
* նաև՝ Գաղտնագիր այբուբեն։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2993)

**Ժողովածու** (2993), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2993 թվի տակ։ Ձեռագիրը գրվել է 1679 թվականին Ալավերտի ղպիր գրիչի կողմից Նոր Ջուղայում։ Ստացողը եղել է Պրն. Ստեփաննոս Թոփչենցը։ Գրված է թղթի վրա, որը ունի 20.7X15.7 չափս։ Ձեռագիրը կազմված է 320 թերթից։ Գրված է երկսյուն նոտրգրով։ Ունի լուսանցազարդ մանրանկարներ։ Կազմը՝ կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 53բ, 157բ, 167բ և ալյուր, ստացողի՝ 13ա, 17բ, 157ա, 157բ, հետագայի՝ 2բ (1732 թվական), 319ա (1832 թվական), 1ա, 64բ (վրացերեն), 320բ (19-րդ դար)։
## Բովանդակություն
* Յովհ. Երզնկացւոյ քարոզք, Մեկնութիւն պատարագի։
* Վարդանայ Առակք։
* Խրատք (Եփրեմ, անանունք)։
* Յակ. Ղրիմեցւոյ Քարոզ։
* Երեմիայի Մեղրեցւոյ Բաոգիրք։
* Վարդապետութիւն Մահմետի։
* Տեսիլ Մահմետի։
* Ընդդիմադրութիւն բանից Ղուրանին։

## Ծանոթագրություններ

Կատեգորիա:Մատենադարանի ձեռագրեր
Բառգիրք (3171, Երեմիա Մեղրեցի)

մինի
**Բառգիքր** (3171), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3171 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14,2x10 չափս։ Ձեռագիրը կազմված է 374 թերթից։ Գրված է միասյուն, երկսյուն, բոլորգրով, նոտրգրով։ Կազմը՝ կաշեպատ տախտակ դրոշմազարդ, աստառը՝ մանուշակագույն մետաքս։ Հիշատակարաններ հետագայի՝ 374բ (1798 թ․):

## Բովանդակություն
* նաևէ Վասն չափուց։

## Ծանոթագրություններ

Կատեգորիա:Մատենադարանի ձեռագրեր
Սեյկո Մացուդա

, ճապոնացի երգչուհի և դերասան, բոլոր ժամանակների ամենահայտնի ճապոնացի երգիչ-այդոլը։

Կարիերան սկսել է 1980 թվականին, ճապոնական այդոլային արդյունաբերության ծաղկուն շրջանում։

Նրան կապված հրապարակային սկանդալների և կարիերայի ընթացքում նոր ոճերի մեջ դրսևորվելու համար՝ համեմատել են Մադոննայի հետ։ 2009 թվականին երգչուհին սահմանել է ռեկորդ, ըստ Օրիկոնի առաջին հարյուրյակում միաժամանակ գտնվող ալբոմների քանակի (13 ալբոմներով գերազանցելով իր հաշվին 12 ալբոմ ունեցող Հիբարի Միսորային)։

Ճապոնական մամուլը Սեյկո Մացուդային կարիերայի տևողության համար տալիս է «հավերժ այդոլ» մականունը։ AllMusic երաժշտական կայքը համարում է նրան համար մեկ ճապոնացի այդոլը։

## Ծանոթագրություններ

## Արտաքին հղումներ
* 
*  Sony Music
* Սեյկո Մացուդա AllMusic կայքում
* 
* Профиль Сэйко Мацуды  Universal Music կայքում
* Сэйко Мацуда в списке «Top 100 Japanese pop artists» HMV Japan-ի կես տարբերակում

Կատեգորիա:Բեմական կեղծանուններ
Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
Սաե Միյաձավա

, ճապոնացի իդոլ, երգչուհի և դերասանուհի, ճապոնական փոփ խմբերի՝ AKB48-ի անդամ։

## Կենսագրություն
;2007
2007 թվականին Սաեն թողարկեց երկու սինգլ Chocolove from AKB48 խմբի կազմում Ռինա Նականիսիի և Սայակա Ակիմոտոյի հետ միասին։

;2008
2008-2009 թվականներին խաղացել է գլխավոր դերերից մեկը «Tetsudo Musume: Girls be ambitious!» դորամայում AKB48-ի անդամներից մեկի՝ Տոմոմի Կասայի հետ։

;2009
2009 թվականի հունիս-հուլիս ամիսներին 13 սինգլում մասնակցության համար մասնակցեց լսումների և գրավելով 13-րդ հորիզոնականը՝ մտավ հիմնական կազմ։

2009 թվականի օգոստոսին դուրս եկավ Սաե Միյաձավայի առաջին լուսանկարչական գիրքը՝ ։

;2010
2010 թվականի մայիս-հունիս ամիսներին 17-րդ սինգլին մասնակցելու համար լսումներին զբաղեցրեց 9-րդ հորիզոնականը՝ հավաքելով 12560 ձայն։

2010 թվականի հոկտեմբերին հայտնի դարձավ, որ Սայակա Ակիմոտոն և Սաե Միյաձավան պետք է մասնակցեն պրոդյուսեր Օդզի Խիրոիի «Double Heroine» անվանմամբ նախագծին։ Խիրոին 2009 թվականին «Infinity» մյուզիքլի պրոդյուսերն էր AKB48-ի մասնակցությամբ։

## Սկավառակագրություն
### Սինգլներ
;AKB48
* *Aitakatta (会いたかった)*
* *Seifuku ga jama wo Suru (制服が邪魔をする)*
* *Keibetsu Shiteita Aijou (軽蔑していた愛情)*
* *Bingo!*
* *Boku no Taiyou (僕の太陽)*
* *Yuuhi wo Miteru ka? (夕陽を見ているか?)*
* *Romance, Irane (ロマンス、イラネ)*
* *Sakura no Hanabiratachi 2008 (桜の花びらたち 2008)*
* *Baby! Baby! Baby!*
* *Oogoe Diamond (大声ダイヤモンド)*
* *10nen Zakura (10年桜)*
* *Namida Surprise! (涙サプライズ!)*
* *Iiwake Maybe (言い訳Maybe)*
* *River*
* *Ponytail to Chouchou (ポニーテールとシュシュ)*
** *Majijo Teppen Blues (マジジョテッペンブルース)*
* *Heavy Rotation (ヘビーローテーション)*
* *Beginner*
;Chocolove from AKB48
* *Ashita wa Ashita no Kimi ga Umararu*
* *MAIL no Namida*
;Team PB
* *Enkyori Poster (遠距離ポスター)*
;Yasai Sisters
* *Yasai Sisters (野菜シスターズ)*

## Ֆիլմագրություն
### Ֆիլմեր

### Հեռուստասերիալներ

## Ծանոթագրություններ

## Արտաքին հղումներ
* AKB48 /Սաե Միյաձավա 
* Office48 / Սաե Միյաձավա 
* Պաշտոնական բլոգ
* 
* Սաե Միյաձավա
* Սաե Միյաձավայի լուսանկարչական գիրքը Oricon-ում 

Կատեգորիա:21-րդ դարի երգչուհիներ
Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
Քարոզգիրք (3086, Գրիգոր Տաթևացի)

**Քարոզգիրք** 3086, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3086 թվի տակ։ Ձեռագիրը գրվել է 18-րդ դարում Սարգիս գրիչի կողմից ում։ Գրված է թղթի վրա, որը ունի 20X14սմ չափս։ Ձեռագիրը կազմված է 148 թերթից։ Գրված է միասյուն, երկսյուն, նոտրգիր, բոլորգիրով։ Կազմը՝ կաշվեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 65ա, 133ա։

## Բովանդակություն
* նաև՝ Աղօթք։
* Մեկնիչք և համառօտողք ս․ Գրոց։

## Ծանոթագրություններ

Կատեգորիա:Մատենադարանի ձեռագրեր
Կանոնգիրք հայոց (3099)

**Կանոնգիրք հայոց** (3099), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3099 թվի տակ։ Ձեռագիրը գրվել է  17-րդ դարում (1667-ից առաջ)։ Գրված է թղթի վրա, որը ունի 18,8X14 չափս։ Ձեռագիրը կազմված է 269 թերթից։ Գրված է երկսյուն, նոտրգրով։ Ունի կիսախորան, լուսանցազարդ  մանրանկարներ։ Կազմը՝ կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ հետագայի՝ 24բ, 274ա (1667թվական)։
## Բովանդակություն
* նաև՝ Յակ. Ղրիմեցւոյ Յաղագս պասկի ամուսնացելոց, Յաղագս ազգականութեան։

## Ծանոթագրություններ

Կատեգորիա:Մատենադարանի ձեռագրեր
Ժողովածու (3186)

**Ժողովածու** (3186), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3186 թվի տակ։ Ձեռագիրը գրվել է 1759 թվական Մեսրոպ Գանձակեցի գրիչի կողմից Զմյուռնիայում։ Գրված է թուղթի վրա, որը ունի 15.2×9.5 չափս։ Ձեռագիրը կազմված է 144 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ նախագաղափար՝  39ա, 109բ, 143ա (1753, 1754 թվականներ), ստացողի՝ 143ա (1759 թվական)։
## Բովանդակություն
* Ի գրոց Պատճառաց Արիստոտէլի կամ Պրոկղի (տպագիր, Կ. Պօլիս, 1750 թվական)։
* Մեսրոպայ Գանձակեցւոյ Մեկնութիւն Պատճառաց գրոցն, Մեկնութիւն Հնգից առածիցն։
## Ծանոթագրություններ

Կատեգորիա:Մատենադարանի ձեռագրեր
Ժողովածու (3188)

**Ժողովածու** (3188), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3188 թվի տակ։ Ձեռագիրը գրվել է 17-րդ դար։ Գրված է թղթի վրա, որը ունի 14.8×9.8 չափս։ Ձեռագիրը կազմված է 168 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։
## Բովանդակություն
* Գր. Տաթևացւոյ Լուծմունք Յոբայ, Քարոզք։
* Խաղալի Տուսացւոյ Վասն բանական հոգւոյ գիտութեան։

## Ծանոթագրություններ

Կատեգորիա:Մատենադարանի ձեռագրեր
Climie Fisher

**Climie Fisher**, բրիտանական երաժշտական խումբ, Սայմոն Կլայմիի (վոկալ) և Ռոբ ֆիշերի (ստեղնաշարային գործիքներ) դուետ։

Ինչպես գրում է AllMusic երաժշտական կայքը, խումբը եղել է ներկայումս մոռացված 1980 թվականների վերջերի «Բրիտանական ներխուժումի» մի մասը, երբ այնպիսի բրիտանական խմբերը, ինչպիսին են «Johnny Hates Jazz»-ը, «Waterfront»-ը և «Curiosity Killed the Cat»-ը գրավել փոխել ամերիկյան հանդիսատեսին։

Մինչև «Climie Fisher» Ֆիշերը եղել է «Naked Eyes» դուետի մասնակից։ Կլայմին և Ֆիշերը հանդիպել են սեսիոն ձայնագրությունների ժամանակ Անգլիայում Abbey Road Studios-ում։ Միասին խորհրդակցելով ժամանակակից վատ պոպ-երաժշտության վերաբերյալ, նրանք որոշեցին աշխատել միասին։

Վարձելով պրոդյուսերներ, նրանք սկսեցիn աշխատել երգերի վրա։ Որոշ երգերում, այդ թվում նաև այն երկու երգերը որոնք ապագյում դարձան նրանց լավագույն հիթերը— «Love Changes (Everything)» և «Rise to the Occasion» — Կլայմին և Ֆիշերը օգնություն խնդրեցին երգերի հեղինակ Դենիս Մորգանից։

Ամերիկայում դուետի ամենահայտնի երգը — «Love Changes (Everything)» երգն է։ Մեծ Բրիտանիայում այն գրավել է երկրորդ տեղ չարտում։

Խումբը բաժանվեց երկրորդ ալբոմից հետո, Coming In for the Kill (դուրս է եկել 1989 թվականին)։

1999 թվականին Ֆիշերը մահացավ։ Նա 39 տարեկան էր (Ըստ այլ տվյալների 42 տարեկան էր)։

Կատեգորիա:Դուետներ
Կատեգորիա:Անգլիական փոփ խմբեր
Կատեգորիա:1987 հիմնադրված երաժշտական խմբեր
Կատեգորիա:1986 հիմնադրված երաժշտական խմբեր
Ֆրանսուա Դելսարտ

**Ֆրանսուա Դելսարտ** (, ), ֆրանսիացի երգիչ, վոկալի ուսուցիչ, բեմական արվեստի տեսաբան։

## Կենսագրություն
Ֆրանսուա Դելսարտը ծնվել է Փարիզում, մի աղքատ ընտանիքում։
Վաղ տարիքից զբաղվել է երաժշտությամբ։ Չի կարողացել հաղթահարել կոնսերվատորիա ընդունվելու մրցութային շեմը, սակայն արժանացել է Մարիա Մալիբրանի գովասանքին։  Նրան լսում են կոմիկական օպերայում և 1929 թվականին միանգամից հայտնվում է բեմում։
1834 թվականին կորցնում է ձայնը։ Սակայն նա ամբողջապես տարված էր «մարդու մարմնի էսթետիկական զարգացման» գաղափարով, բայց արդեն գիտական տեսանկյունից։

1839 թվականին բացվում է Դելսարտի հայտնի դասընթացները։ Նրա ուսանողների և ունկնդիրների մեջ էին նաև Մարիա Մալիբրանը, Էլիզա Ռաշելը, անգլիացի ողբերգակ Ուիլյամ Չարլզ Մաքրեդին, Պասկան, Գենրիետա Զանտագը։
Դասընթացին ներկա էին մասնավորապես Շառլ Գունոն, Նապոլեոն Անրի Ռեբերը։
Լուի Ֆիլիպ արքան նրան հրավիրեց իր պալատ։
Նկարիչ Դոմինիկ Էնգրն ասաց․ «Չենք կարող ասել, թե այսօր թագավորն ով է»։ 
Իսկ Թեոֆիլ Գոթիեն նրան անվանել է «երաժշտական Ֆրանսուա Ժոզեֆ Տալմա», իսկ Ալֆոնս դը Լամարթինը՝ «Բարձրագույն հռետոր»։
Դելսարտը հրավիրվեց Ամերիկա՝ կոնսերվատորիա հիմնելու, բայց սկսվեց ֆրանս-պրուսական պատերազմը։
Նա Փարիզից տեղափոխվեց Ֆրանսիայի հարավ՝ իր հայրենի քաղաք՝ Սոլեմ։
Նա իր երկու դստրերին կարողացավ թելադրել մի քանի դրվագներ, որոնք հետագայում ծառայեցին, որպես նախաբան գրվելիք գրքերի համար։
1871 թվականի մարտին նա վերադարձավ Փարիզ։
Դելսարտը մահացել է 1871 թվականի հուլիսի 21-ին։
Դելսարտը իր ժամանակից ոչ մի գրավոր նյութ չի թողել։ Նրա մի քանի աշակերտներ, նրա դստրերը, նրա որոշ հետնորդներ հավաքել են այն ամենը, ինչ մնացել է նրանից նշումների թղթերի, ուրիշ անձանց գրառումներում՝ փրկելով կործանումից այս թանկարժեք ժառանգությունը։

## Ծանոթագրություններ

Կատեգորիա:Ֆրանսիացի երաժիշտներ
Կատեգորիա:Ֆրանսիացի երգիչներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի մանկավարժներ
Կատեգորիա:Ֆրանսիացի օպերային երգիչներ
Ժողովածու (3169)

**Ժողովածու** (3169), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3169 թվի տակ։ Ձեռագիրը գրվել է 17-րդ դարում Ղազար Երեց գրիչի կողմից։ Գրված է թղթի վրա, որը ունի 14,8×10,5 չափս։ Ձեռագիրը կազմված է 454 թերթից։ Գրված է միասյուն, նոտրգրով և բոլորգրով։ Կազմը՝ կաշեպատ տախտակ ստվարաթուղթ, աստառը՝ սև մետաքս։ Հիշատակարաններ գրչի՝ 437բ, հետագայի՝ պահպանակ Ա (1758 թվական, նաև պարսկերեն)։
## Բովանդակություն
*Երեմիայի Մեղրեցւոյ Բառգիրք։
*Անանունք երկոտասան ականց։
*Մեկնութիւն բառից քերականին։
*Ղուկ. Կեղեցւոյ Պատճէն Հոռոմայեցւոց տոմարին (չափ.), 
*Պատճեն հայոց տոմարի

## Ծանոթագրություններ

Կատեգորիա:Մատենադարանի ձեռագրեր
Կարին Միյամոտո

(), ճապոնական իդոլ և երգչուհի։  2011 թվականի նոյեմբերից Hello Pro Egg խմբում, 2013 թվականի փետրվարից Juice=Juice աղջիկների խմբում։

## Կենսագրություն
2008 թվականի նոյեմբերից դարձել է Hello Pro Egg խմբի անդամ լսումների արդյունքում, որտեղ կատարել էր Cute խմբի երգը։

2010 թվականին հրաժարվեց մասնակցել 9֊րդ սերունդի Morning Musume խմբի ելույթին։

2011 թվականին հրաժարվեց ելույթ ունենալ 2֊րդ սերունդի S/mileage ելույթներին և 10֊րդ սերնդների Morning Musume։

2012 թվականին հրաժարվեց մասնակցել 11֊րդ սերունդի Morning Musume ելույթին։

2013 թվականի փետրվարին միացվեց Hello Pro Kenshusei նոր խմբի անդամ ստեղծված մասնակիցներից Juice=Juice։

## Խմբեր և ենթախմբեր Hello! Project
* Hello Pro Egg / Hello Pro Kenshusei (2008-2013)
* Shin Minimoni (2009)
* Reborn Eleven (2011)
* Juice=Juice (2013 - ներկայումս)
* Jurin (2013 - ներկայումս)

## Սկավառակագրություն
### DVD/Blu-ray

## Մատենագիտություն
### Լուսանկարչական գրքեր
*  (12 հուլիս 2014, Wani Books, նկարիչ։ Կոկի Նիսիդա)
* *Karin sixteen* (25 մայիս 2015, Wani Books)

## Ծանոթագրություններ

## Արտաքին հղումներ
* Профиль  պաշտոնական կայք Hello! Project
* Профиль на сайте Oricon

Կատեգորիա:Ճապոնացի երգչուհիներ
Ֆրանչեսկո Բոնամի

**Ֆրանչեսկո Բոնամի** (, ), իտալացի արվեստի համադրող, գրող։ Թուրինի Fondazione Sandretto Re Rebaudengo պատվավոր ղեկավար։ Բնակվում է Միլանում և Մանհեթենում։

## Կենսագրություն
Բոնամին ծնվել է Ֆլորենցիայում։ 1991 թվականին տեղափոխվել է Նյու Յորք, որտեղ նշանակվել է Flash Art ամսագրի խմբագիր։ 1999-2008 թվականներին եղել է Չիկագոյի ժամանակակից արվեստի թանգարանի ավագ համադրող և Ֆլորենցիայի Fondazione Pitti Discovery գեղարվեստական տնօրեն։ 1997 թվականին ղեկավարել է SITE Santa Fe-ի  2-րդ հրատարակությունը, 2003 թվականին՝ Վենետիկի բիենալեի 50-րդ հրատարակությունը, ինչպես նաև եղել է  Manifesta 3 (2000) և 2010 Ուիթնի բիենալեի համադրողներից մեկը։

Բոնամին ցուցահանդեսներ է կազմակերպել նաև Լոնդոնի Ուայթչափել արվեստի պատկերասրահում, Լոնդոնի Հեյվորդ պատկերասրահում, Վենետիկի Պինոլտ հիմնադրամում, Մինեապոլիսի Walker Art կենտրոնում, Փարիզի Ժամանակակից արվեստի թանգարանում, Տոկիոյի Հարա ժամանակակից արվեստի թանգարանում, Դոհայի Qatar Museums Authority-ում։

2013 թվականին Թուրինում տպագրվող իտալական «La Stampa» օրաթերթում Բոնամին գրում է, որ Վենետիկի քաղաքային խորհրդի որոշմամբ Չարլզ Ռեյի «Տղայի և գորտի քանդակի» հեռացումը Punta della dogana-ից «վարչական վախկոտություն» է, իսկ քանդակին փոխարինող լապտերասյունը՝ «մշակութային խավարի ակնթարթ»։

## Հրապարակումներ
Բոնամին հեղինակել է մի շարք մենագրություներ Դուգ Էյտկենի, Վանեսա Բիկրոֆտի, Մաուրիցիո Կատելանի, Թոմաս Դեմանդի, Դեմյան Հերստի, Ջեֆ Կունսի, Գաբրիել Օրոսկոյի, Ջեֆ Ուոլի աշխատանքների հիման վրա։

## Աճուրդային գործունեություն
2014 թվականի հոկտեմբերին Լոնդոնի Ֆիլիպս աճուրդի կենտրոնում կազմակերպել է ժամանակակից քանդակի վաճառքի շոու։ Հաջորդ տարի Նյու Յորքի  Ֆիլիպս աճուրդի կենտրոնում կազմակերպել է իտալական արվեստի 50 աշխատանքների աճուրդ։

## Ծանոթագրություններ

Կատեգորիա:Իտալացի համադրողներ
Կատեգորիա:Իտալացի գրողներ
Կատեգորիա:Իտալացի արվեստագետներ
Պիֆկե

աջից|մինի|355x355փքս|Պարոն Պիֆ
**Պիֆկե** (), կրճատ՝ Պիֆ (Pief), մականուն, որով Ավստրիայի, հատկապես՝ Վիեննայի բնակիչներն անվանում են Գերմանիայի մի մասի  բնակիչներին, այժմ այսպես են անվանում հիմնականում գերմանացի զբոսաշրջիկներին։ Հենց Գերմանիայում այս մականունը կիրառվում է որպես պարծենկոտ կամ երևակայող մարդու կատակով բնութագրելու համար։

## Կիրառություն
Մականունը, սովորաբար, վերաբերում է Մայնից հյուսիս ընկած նախկին Պրուսիայի բնակիչներին, մասնավորապես հյուսիսային, բեռլինյան, բրանդերբուրգյան և վեստֆալյան բարբառներով խոսողներին։ Այդ սահմանը կոչվում է նաև "«Սպիտակ նրբերշիկի հասարակած»։ Թյուրինգ-վերինսաքսոնյան բարբառով խոսող միջին Գերմանիայի բնակիչներին այս մականուն է, որպես կանոն, չի վերաբերում։ Այս բառից կան շատ ածանցյալներ (*Piefkenese*, *Piefkei*): Պիֆկեն բնորոշվում է ըստ հյուսիսգերմանական նախադասության հնչերանգի։ Պիֆկեին վերագրվող կարծրատիպերին վերագրվում են աղմուկը, կոպտությունը, անզգացմունքայնությունը, խոհարարական անճաշակությունը, ավստրիական մշակույթի և ավանդույթների անընկալություն, ինչպես նաև ավստրիական գրականությունը որպես գերմանական նշելը։ Այս կարծրատիպերից որոշները կապված են կաթոլիկների և բողոքականների մշակութային առանձնահատկությունների հետ։

Անունը տրվում էր նաև գերմանացի բանաստեղծ և նկարիչ Վիլհելմ Բուշի «Պլիխ և Պլյուխ» մանկական գրքում «հիմար է անգլիացուն» ներկայացնելու համար։

## Ժամանակակից մշակույթում
Վերջին շրջանում «Պիֆկե» եզրույթը մտել է գրականության մեջ, նրան հաճախ վերաբերում են հումորով, եզրույթն ընդգրկված է Ավստրայի ուղեցույցներում։ Ֆելիքս Միտերերտ գրել է «Սագա Պիֆկեի մասին», որի հիման վրա, ըստ սկզբում ավստրիական, իսկ հետո գերմանական հեռուստատեսությամբ արվեց հաղորդումների շարքը։ Գիրքն Ալպերում գերմանական տուրիզմի կապակցությամբ սուր բանավեճի առիթ հանդիսացավ։

## Գրականություն
* Schneider, Joachim, 1993, *"Gottfried von Frankfurt a. O."* in *Mitteilungen des historischen Vereins zu Frankfurt (Oder) e.V.*, 1. Heft 1993, S. 7-13

Կատեգորիա:Ազգային և կրոնական մականուններ
Չուկոտյան թերակղզի

**Չուկոտյան թերակղզի** (**Չուկոտկա**), (), թերակղզի Եվրասիա մայրցամաքի հյուսիսարևելյան ծայրամասում։ Հյուսիսում ողողվում է Հյուսիսային Սառուցյալ օվկիանոսի Չուկոտի ծովով, իսկ հարավում՝ Խաղաղ օվկիանոսի Բերինգի ծովով։ Ալյասկայից արևելքում առանձնանում է նեղ Բերինգի նեղուցով։ Թերակղզու արևելյան ափի մոտ գտնվում է Արակամչեչեն կղզին։
Դա արևմտյան կիսագնդում Ասիայի միակ մայրցամաքային հատվածն է։

Թերակղզու տարածքը մտնում է Ռուսաստանի Դաշնության Չուկոտկայի ինքնավար շրջանի կազմի մեջ։ Թերակղզու վրա գտնվում են Պրովիդենսկի և Չուկոտսկի շրջանները։

## Պատմություն
Թերակղզին անվանվել է 1728 թվականին Վիտուս Բերինգի կողմից տեղական ժողովրդի՝ չուկչաների պատվին, որոնք հիմնականում բնակվում էին Չուկոտկայում։

## Աշխարհագրություն
right|thumb|Չուկոտյան թերակղզի: Ամերիկյան ռազմական քարտեզ, 1947 թ.
### Ռելիեֆ
Չուկոտյան թերակղզու տարածքի մեծ մասը ծածկված է մինչև 1000 մ բարձրություն ունեցող լեռներով։ Խիստ կտրտված բարձունքների վերևով անցնում են առանձին ավելի բարձր լեռներ։ Լեռնային զանգվածները մասնատված են լեռնային գետերի խորը հովիտներով։ Դրանցից են՝ Չևտական, Էրգուվեեմ, Նունյամովաամ գետերը։ Չուկոտյան թերակղզու ամենաբարձր կետը Իսխոդնայա լեռն է՝ ծովի մակարդակից 1194 մ բարձրությամբ։

### Կլիմա
Կլիման խիստ է, առափնյա շրջաններում՝ ծովային, ներքին շրջաններում՝ խիստ ցամաքային։ Ձմռան տևողությունը՝ մինչև 10 ամիս։

Ամենուրեք տարածված է հավերժական սառցույթը։ Անթափանց (մինչև 30-40 մ հաստությամբ) հալուտները հանդիպում են միայն խոշոր գետերի ստորին հոսանքում։ Սառած ապարների ջերմաստիճանը կազմում է միջինը -10 ˚C, լեռնաշղթաների առանցքային հատվածներում և -6 ˚C գետահովիտներում։

## Բուսական աշխարհ
Չուկոտյան թերակղզու տարածքն ամբողջությամբ գտնվում է տունդրային գոտում։ Անտառներն ամենուրեք բացակայում են։ Բուսականությունից այստեղ հանդիպում են արկտիկական ուռենին, հապալասի կապույտը, լոռամրգին, դրանց բարձրությունը կազմում է 5-20 սմ։ Երբեմն հանդիպում են նաև գաճաճ կեչին, ալպիական մաթուզենին, լապլանդական դիապենսիան։ Գետահովիտներում աճում են թփուտներ, որոնք բաղկացած են ուռենիների տարբեր տեսակներից, գաճաճ կեչիներից։ Լայնորեն տարածված են քարաքոսերը և մամուռները, որոնց մեծ մասը հազվագյուտ է։

## Կենդանական աշխարհ
Լայնորեն տարածված է բևեռաղվեսը և գայլը, ինչպես նաև հյուսիսային եղջերուները, նապաստակներ, երկարապոչ գետնասկյուռներ և հյուսիսային ծվծվաններ, լեմինգներ։ Լեռնային շրջաններում տարածված են ձնե ոչխարները։

## Ծանոթագրություններ

## Արտաքին հղումներ
* 
* География Чукотки
* Видео ландшафтов и зверей Чукотского полуострова Видео ландшафтов и зверей Чукотского полуострова
* Чукотская ландшафтная область в книге: *Н. А. Гвоздецкий, Н. И. Михайлов.* Физическая география СССР. М., 1978.

Կատեգորիա:Ասիայի թերակղզիներ
Կատեգորիա:Թերակղզիներ այբբենական կարգով
Կատեգորիա:Չուկոտի ծով
Կատեգորիա:Ռուսաստանի թերակղզիներ
Հովհաննա պապուհի

**Պապուհի Հովհաննա** - լեգենդար անձնավորություն, կին, ով զբաղեցրեց Հռոմի պապի աթոռը Հովհաննես VIII անվան տակ` Լևոն IV-հետո (մահացել է 855թ.ին) և Բենեդիկտոս III-ից առաջ (մահացել է 885 թ.ին)։ Հովհաննես VIII անունը ` որպես Հռոմի պապ հետագայում ` 872—882 թթ-ին կրել է իրական պապը։

Ըստ լեգենդի Յովաննան ծնվել է Կառլոս Մեծ- մահվան օրը Մայնցում եղել է անգլիական միսիոների աղջիկ։ 12 տարեկանում Ֆուլդիի վանքում հանդիպել է մի հոգևորականի և գնացել է նրա հետ Աֆոն` զգեստափոխվել և հագել է տղամարդու շորեր։ Շարունակական ճանապարհորդություններից հետո բնակվել է Հռոմում, որտեղ սկզբում եղել է կուրիի նոտար, այնուհետև կարդինալ և վերջապես հետագայում դարձավ Հռոմի պապ, բայց որոշ ժամանակ անց ծննդաբերում է և միանգամից մահանում(ըստ որոշ տվյալների սպանվում է հոգևորականների կողմից)։ Լեգենդի կոմղնակիցները պնդում են, որ այս դեպքից հետո նորընտիր պապին` սկսած Լևոն X-ից անցկանում են սեռի ճանաչման ընթացակարգ` հատուկ աթոռի օգնությամբ, հայտնի ինչպես Sella Stercoraria (լատ. «գոմաղբի աթոռ»), ընթացակարգում ներառված է եղել նաև հետևյալ միտքը` Mas nobis dominus est! (լատ. «Մեր պարոնը տղամարդ է»)։

Իսկությունը կին պապերի մասին հաստատում է, որ այն կրկնվել է նաև XII դարում, այն առաջին անգամ վիճարկվել է XV դարում։ XVI դարի սկզբին պատմաբանները արդեն չէին էլ կասկածում,որ պատմությունը կեղծ է։ Ենթադրաբար լեգենդը ծնվել է ծաղրելու պոռնոկրատիան, որի ժամանակ կային կանայք պապական պալատում` սկսած Հովհաննես Х-ից մինչև Հովհաննես ХII(919—963): Այսպիսի տեղեկություններ կան նաև Ալեքսանդր VI Բորդժիա պապի (1492—1503) կառավարման ժամանակահատվածի վերաբերյալ, ով կուրիի գանձապահ նշանակեց իր սիրուհուն` Ջուլիա Ֆարնեզեին, իսկ նրա եղբայրը` Ալեքսանդրո Ֆարնեզեն, ով չուներ հոգևոր աստիճան քիչ հետո` 1493 թվականի սեպտեմբերի 20-ից` 25 տարեկանում ստացավ կուրիի գանձապահ-կարդինալի պաշտոնը` միաժամանակ զբաղցնելով միանգամից երեք թեմերի եպիսկոպոսի պաշտոնը։ Այս կարդինալը հետագայում ` երկու պապերից հետո զբաղեցրեց Հռոմի պապի աթոռը Պողոս III անվան տակ։

Կատեգորիա:Պապության պատմություն
Կատեգորիա:Միջնադարյան առասպելաբանություն
Կատեգորիա:Հորինված կանայք
Ելք Նյուենենի բողոքական եկեղեցուց

**«Ելք Նյուենենի բողոքական եկեղեցուց»** (), հոլանդացի հայտնի գեղանկարիչ Վինսենթ վան Գոգի նկարը։ Ստեղծվել է 1884 թվականի հունվար-փետրվար ամիսներին և 1885 թվականի աշնանը, Նիդերլանդների Նյուենեն գյուղում։

## Պատմություն
1883 թվականի դեկտեմբերին Վան Գոգն իր ընտանիքի հետ տեղափոխվում է Նյուենեն, որտեղ 1882 թվականին նրա հայրն արդեն դարձել էր բողոքական քահանա։ Նա իր ծնողների հետ տեղավորվում է եկեղեցական տներից մեկում։ Չնայած Վան Գոգի և ծնողների միջև հարաբերությունները բարդ էին, գեղանկարիչն այստեղ է բնակվում մինչև 1885 թվականի մայիսը։ 1884 թվականի հունվարին Վան Գոգի մայրը դժբախտ պատահարի արդյունքում կոտրում է ազդրոսկրը։ Այս միջադեպը մոտեցնում է նկարչին իր մոտ հետ և որոշ ժամանակ ամրապնդում նրանց ջերմ հարաբերությունները։ Վինսենթն ու իր քույրը` Վիլը հոգում էին մոր հոգսերը։ Այսպիսով թշնամանքը մոր և որդու միջև ժամանակավորապես անհետանում է։

Կտավի վրա պատկերված է Նյուենենի բողոքական եկեղեցին։ Այս նկարը նվեր էր մոր համար, բայց սյուժեի ընտրությունը վկայում է այն մասին, որ Վան Գոգը հոր համար նույնպես ցանկանում էի հաճելին անել։ Այսպես նա ցանկանում էր մտերմանալ ծնողների հետ։ Կտավը Վան Գոգն ավարտել է Նյուենենում, իսկ 1885 թվականին որոշ փոփոխություններ է մտցրել։ Եկեղեցուց դուրս եկող մարդկանց փոխարեն ի սկզբանե պատկերված է եղել գյուղացի։

## Կտավի առևանգում
«Ելք Նյուենենի բողոքական եկեղեցուց» նկարը գողացվել է հենց Վինսենթ վան Գոգի թանգարանից։ Դա տեղի է ունեցել 2002 թվականի դեկտեմբերի 7-ին։ Կտավի հետ գողացվել է նաև  «Ծովի տեսքը Սխևենինգենից» նկարը։

2016 թվականի սեպտեմբերի 30-ին հայտնի դարձավ, որ Իտալիայի ոստիկանությունը հայտնաբերել է երկու նկարներն էլ մաֆիայի պարագլուխներից մեկի թաքստոցում։ Սկզբնական շրջանակները չէին պահպանվել։ Նկարների վիճակը գնահատվել էր բավարար։

«Ելք Նյուենենի բողոքական եկեղեցուց» նկարը վերադարձվել է թանգարան և ցուցադրվել հանրությանը 2017 թվականի մարտից։

## Պատկերասրահ
Վան Գոգը ստեղծել է եկեղեցական աշտարակի 11 նկար և գծանկար․ գծանկարներից մեկը պատկերում է հուղարկավորություն։

Նյուենենի եկեղեցական հին աշտարակը ստեղծվել է որպես հարգանքի տուրք գյուղացիների պարզ, համեստ կյանքի․ նրանք «դարերի ընթացքում․․․ թաղվել են դաշտերում, որտեղ կենդանի եղած ժամանակ արմատացել են»։ Ավերված աշտարակը խորհրդանշում է մարդկանց կյանքում քրիստոնեության դերի նվազեցումը։ Աշտարակը վերակառուցվել է նկարն ավարտելուց հետո։

## Եկեղեցու այլ գծանկարներ

## Տես նաև
* Նյուենենի հին եկեղեցին (Վան Գոգի նկար)

## Ծանոթագրություններ

Կատեգորիա:1884 նկարներ
Կատեգորիա:Արվեստի գողացված գործեր
Կատեգորիա:Նիդերլանդների արվեստ
Կատեգորիա:Նկարներ այբբենական կարգով
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Օտտո Վալլախ

**Օտտո Վալլախ** (, ), գերմանացի օրգանիկ-քիմիկ։ Քիմիայի Նոբելյան մրցանակի դափնեկիր` 1910 թվականին։

## Կենսագրություն
Նրա հոր ընտանիքը` Գերհարդ Վալլախի, լյութերականությունից անցել է հուդայականության. մայրը` Օթիլլիյա Թոման, սերում էր գերմանացի բողոքականների ընտանիքից։

Ավարտել է Գյոթինգենի համալսարանը (1869)։ Բոննի համալսարանում դոցենտ է եղել (1873 թվականից), ինչպես նաև պրոֆեսոր, իսկ հետո Գյոթինգենի համալսարանում (1889 թվականից մինչև 1915)։

Եղել է տերպենների քիմիայի առաջին հետազոտողներից մեկը։ Այդ ոլորտում իր աշխատանքները սկսել է 1884 թվականից, հետապնդելով այն միտքը, որ շատ բնական տերպեններ կազմված են միատիպ ածխաջրածիններից։ Բնական տերպենները օգտագործում են տարբեր ռեակտիվներում (HCl, HBr, N2O3, N2O4, NOCl)։ Վալլախը ստացավ լավ բյուրեղացված միացություններ` միացած տերպենների հետ, որը թույն է տվել իրականացնել դրանց բաժանումը։ Վալլախը բացահայտել ու ուսումնասիրել է տերպենների դասի միացությունները (լիմոնեն, ֆելլանդրեն, տերպինեոլ, ֆենխոն, մեթիլհեպտանոն, տերպինոլեն), ինչպես նաև 1891 թվականին ուսումնասիրել է տերպենների ու իզոպրենի գենետիկական կապերը. բացահայտել է ալդեհիդների ու կետոնների ամինային վերականգնման ռեակցիան` մինչև առաջնային և երկրորդային ամիններ ու մրջնաթթու։ Նոբելյան մրցանակը (1910) ստացել է «Ի նշան խոստումնալից ձեռքբերումների` օրգանական քիմիայի ու քիմիական արդյունաբերության բնագավառում, ինչպես նաև նրա համար, որ նա առաջինն է աշխատանքներ իրականացրել ալիցիկլիկ միացությունների բնագավառում»։

## Հիշողություն
Օտտո Վալլախի պատվին 1979 թվականին անվանվել է Լուսնի խառնարանը։
## Գրականություն
* 
* 
## Ծանոթագրություններ

## Արտաքին հղումներ
* Ինֆորմացիա Նոբելյան կոմիտեի կայքի մասին 

Կատեգորիա:Գերմանացի գիտնականներ
Կատեգորիա:Գերմանացի քիմիկոսներ
Կատեգորիա:Քիմիկոսներ
Կատեգորիա:Նոբելյան մրցանակի դափնեկիրներ
Կատեգորիա:Հումբոլդտի համալսարանի շրջանավարտներ
Կատեգորիա:Գերմանացի նոբելյան մրցանակակիրներ
Կատեգորիա:Պրուսիայի գիտությունների ակադեմիայի անդամներ
Կատեգորիա:Գյոթինգենի համալսարանի շրջանավարտներ
Կատեգորիա:Հրեա նոբելյան մրցանակակիրներ
Կատեգորիա:Գերմանիայի հրեաներ
Լեզվաբանական վերլուծություն

**Լեզվաբանական վերլուծություն**, անվանվում է նաև լեզվական երևույթների դիտարկման եղանակ, գործադրվում է գիտահետազոտական կամ ուսուցողական նպատակներով։ Կիրառվում է լեզվական ոլորտի տարբեր բնագավառներում և ըստ այդմ էլ լինում է հնչյունաբանական, հնչույթաբանական, գրաբանական, ուղղագրական, (նաև կետադրական), բառագիտական, բառակազմական, իմաստաբանական, ստուգաբանական, քերականական (ձևաբանական, շարահյուսական), ոճաբանական և այլն։ 
Հնչյունաբանական վերլուծության դեպքում բացահայտվում, պարզաբանվում են հնչյունաբանական միավորները(ձայնավոր և բաղաձայն հնչյուններ, երկբարբառներ, երկհնչյունները, վանկերը, շեշտերը, հնչյունային կաղապարները։ 
Հնչյունաբանական վերլուծության դեպքում բացահայտվում, պարզաբանվում են հնչույթային կազմը, դրանց գործածության դիրքերը, հնչույթների հակադրությունները։ 
Գրաբանական-ուղղագրական վերլուծությունների դեպքում բացահայտվում, պարզաբանվում է հնչույթի հարաբերակցությունը, գրության նորմաների, կանոնների համակարգը։

Կետադրական վերլուծությամբ պարզաբանվում է կետադրության հետ կապված հարցերը։ Ուղղախոսական վերլուծությամբ պարզաբանվում է արտասանական նորմաների, կանոնների համակարգը։ Բառագիտական վերլուծությամբ բնութագրվում են բառատեսակները, բառատարբերակները, բառագործածությունները, բառապաշարային շերտերը, նորաբանություններն ու հնաբանությունները, բնիկն ու փոխառյալը, օտարաբանություններն, բարբառայնությունները, գրաբարաբանությունները, հասարակաբանությունները, գռեհկաբանությունները և այլն։ Իմաստաբանական վերլուծության ժամանակ իմաստները նկարագրվում, բնութագրվում են համաժամանակյա կամ պատմական իրացումներում։ Ստուգաբանական վերլուծությունը բացահայտում է բառի ծագումը, որոշում նրա ստուգաբանական բաղադրիչները, բնիմաստն ու ներքին ձևը։ 
Բառակազմական վերլուծության հիմնական խնդիրն է բացահայտել բառ կազմող բաղադրիչները։ 
Ձևույթային վերլուծությունը բացահայտում է ձևույթները, նրանց տարբերակները, պարզվում է նրանց գործածության դիրքերը, տիպերը գործառությունները։ 
Ձևաբանական վերլուծությունը պարզում է բառի ձևաբանական կազմը, մասնիկավորման տիպերը, պարզաբանում խոսքիմասկազմական առանձնահատկությունները, քերականական` 
ձևաբանական կարգերը, փոփոխվող և անփոփոխ ձևերը, օրինաչափական և անկանոն կազմությունները։ 
Շարահյուսական վերլուծությունը բացահայտում է բառակապակցության և նախադասության կառուցվածքային առանձնահատկությունները, շարադասության իրացումները, փոխակերպումները։
Ոճաբանական վերլուծությունը պարզում է բառի, բառակապակցության, նախադասության, ասույթի գործառությունը, կիրառման ոլորտները և այլն։

## Ծանոթագրություններ

Կատեգորիա:Ձևաբանություն
Կատեգորիա:Շարահյուսություն
Մայքլ Հիգգինս

**Մայքլ Դենիել Հիգգինս** (, ), իռլանդացի քաղաքական գործիչ, բանաստեղծ, գրող, սոցիոլոգ և հեռուստահաղորդավար։ Նա դարձավ Իռլանդիայի 9-րդ նախագահը՝ 2011 թվականի հոկտեմբերի 27-ին տեղի ունեցած ընտրություններից հետո։ Հիգգինսը Իռլանդիայի լեյբորիստական կուսակցության թեկնածուն էր։

Քաղաքականության մեջ է 1970-ական թվականներից։ 1982- 1983 և 1991- 1992 թվականներին եղել է Գոլուէյի քաղաքապետը։ 1993- 1997 թվականներին եղել է Իռլանդիայի արվեստների, մշակույթի և իռլանդերենի հարցերով նախարար, 2003- 2011 թվականներին՝ Լեյբորիստական կուսակցության նախագահ։

## Կենսագրություն
Հիգգինսը ծնվել է 1941 թվականի ապրիլի 18-ին Իռլանդիայի Լիմերիկ քաղաքում։ Նրա հայրը՝ Ջոն Հիգգինսը եղել է Իռլանդական հանրապետական բանակի լեյտենանտ։ Ջոն Հիգգինսը իր եղբայրներ Պիտերի և Մայքլի հետ ակտիվորեն մասնակցել են Իռլանդիայի անկախության պատերազմին։

Լինելով Գոլուէյի իռլանդական ազգային համալսարանի ուսանող՝ 1963 թվականին ընտրվել է գրականության և երկխոսության ուսանողական ակումբի փոխնախագահ, իսկ 1964 թվականից արդեն նախագահ։ 1964- 1965 թվականներին եղել է Գոլուէյի իռլանդական ազգային համալսարանի ուսանողական խորհրդի նախագահ։ 1967 թվականին ստացել է Բլումինգտոնի համալսարանի մագիստրոսի կոչում։ Նրա ակադեմիական կարիերան կապված է Գոլուէյի իռլանդական ազգային համալսարանի հետ, որտեղ դասավանդել է քաղաքագիտության և սոցիոլոգիայի ամբիոնում։ Դասավանդել է նաև ԱՄՆ-ի Հարավային Իլինոյսի համալսարանում։

Նա ազատորեն տիրապետում է Իռլանդիայի երկու պաշտոնական լեզուներին՝ իռլանդերենին և անգլերենին, ինչպես նաև խոսում է իսպաներեն։

### Նախագահության ընթացքը
2010 թվականի սեպտեմբերին Հիգգինսը հայտրարարեց, որ հետաքրքրված է մասնակցելու 2011 թվականի նախագահական ընտրություններին՝ Լեյբորիստական կուսակցությունից։ Նաև նշեց, որ ինքը կկառավարի երկիրը 7-ամյա ժամկետով, այսինքն չի դնի իր թեկնածությունը երկրորդ անգամ, չնայած, որ սահմանադրորեն դրա իրավունքը ուներ։

Դարձել է նախագահի թեկնածու 2011 թվականի հունիսի 19-ին՝ Դուբլինում կայացած կուսակցական նիստի արդյունքում։ Նրա հակառակորդը սենատոր Քեթլին Օ'միրան էր։ Հիգգինսը հայտարարեց, որ կլինի նախագահի չեզոք թեկնածու և չի լինի իռլանդական կառավարության «աղախին»ը։

2011 թվականի հոկտեմբերի 29-ին, նախագահական ընտրություններից երկու օր անց, Հիգգինսը հայտարարվեց Իռլանդիայի նախագահ և ստացավ ձայների 56․8%-ը՝ հավաքելով 1,007,104 ձայն։ Հիգգինսը հավաքեց ամենաշատ ձայները Իռլանդիայի ողջ պատմության ընթացքում։

Հիգգինսը 2014 թվականի ապրիլին այցելեց Մեծ Բրիտանիա, որը նրա առաջին պաշտոնական այցն էր։

## Ծանոթագրություններ

## Արտաքին հղումներ
* Կենսագրություն
* 

Կատեգորիա:Իռլանդացի բանաստեղծներ
Կատեգորիա:Իռլանդացի գրողներ
Կատեգորիա:Իռլանդիայի ղեկավարներ
Կատեգորիա:Իռլանդիայի նախագահներ
Կատեգորիա:Իռլանդիայի քաղաքական գործիչներ
Կատեգորիա:Կուսակցությունների առաջնորդներ
Կատեգորիա:Մանչեսթերի համալսարանի շրջանավարտներ
Բաբա Գուրգուր

thumb|300px|Հավերժական հրդեհ Բաբա Գուրգուրում։
thumb|Կիրկուկա շրջան, նավթային շատրվան։
**Բաբա Գուրգուր** (; ), մեծ նավթային հանք Կիրկուկ քաղաքի մոտ, բացվել է 1927 թվականին։ Նավթահանմամբ այժմ զբաղվում է Իրաքի նավթային ընկերությունը։

Այս նավթահանքը ամենամեծն էր համարվում այնքան ժամանակ, մինչև Սաուդյան Արաբիայում 1950-ական թվականներին բացվեց Ալ-Գավարը։ Բաբա Գուրգուրը գտնվում է Կիրկուկից 16 կիլոմետր դեպի հյուսիս-արևմուտք և հայտնի է դարձել «հավերժական հրդեհի» () պատճառով, որը գտնվում է միջնամասում։

Բաբա-Գուրգուրի հավերժական հրդեհը տևում է արդեն 4000 տարի և ավելի։ Այս հրդեհը հին ժամանակներում նկարագրվել է Հերոդոտոսի և Պլուտարքոսի կողմից։

Ենթադրվում է, որ Նաբուգուդոնոսոր Երկրորդ արքան հրամայել է Հավերժական հրդեհի մեջ գցել երեք հրեացի պատանիների, քանի որ նրանք հրաժարվել էին խոնարհվել կուռքերին։ Մշտատև հրդեհի և առանձնացող ծծմբաջրածնի պատճառով զբոսաշրջիկներին խորհուրդ չի տրվում երկար մնալ հրդեհի շուրջ։

## Տես նաև
* Դժոխքի դարպասներ (Դարվազա)

## Արտաքին հղումներ
* North Oil Company 

Կատեգորիա:Իրաքի նավթի հանքավայրեր
Կատեգորիա:Ստորգետնյա հրդեհներ
Թագավորական վիլլա (Մոնցա)

**Մոնցայի թագավորական վիլլա** (), պատմական կառույց Իտալիայի հյուսիսում՝ Մոնցա քաղաքում։ Գտնվում է Լամբրո գետի ափին, շրջապատված է Մոնցա զբոսայգով, որը Եվրոպայի ամենամեծ ցանկապատված զբոսայգիներից մեկն է։

## Պատմություն
Պալատը 1777-1780 թվականներին կառուցել է Ջուզեպպե Պիերմարինին Ֆերդինանտ Ավստրիացու համար, երբ Լոմբարդիան համարվում էր Ավստրիական կայսրության մաս։

Իտալիայում նապոլեոնյան թագավորության հաստատումից հետո, շենքն օգտագործվել է որպես թագավորական պալատ և դարձել Իտալիայի փոխարքա Էժեն դե Բոհարնեի տունը։ Առաջին կայսրության անկումից հետո (1815) Ավստրիան իտալական տարածքները միացրել է Լոմբարդիա-Վենետիկյան թագավորությանը։ Մոնցան ներառվել է Միլանի մարզի մեջ։

1861 թվականին Իտալիայի թագավորության հաստատումից հետո կառույցը դարձել է Իտալիայի թագավորական Սավոյ ընտանիքի պալատը։ Թագավորական ընտանիքը պալատը լքել է 1900 թվականին՝ պալատի մուտքի մոտ Ումբերտո I թագավորի սպանությունից հետո։

Պալատական համալիրը ներառում է Cappella Reale (թագավորական կապելլա), Cavallerizza (ձիանոց), Rotonda dell'Appiani, Teatrino di Corte (Արքունական փոքրիկ թատրոն), ջերմոց։ Առաջին հարկում բացի սենյակներից կան նաև ընդարձակ սրահներ, Ումբերտո I արքայի և թագուհի Մարգարիտ Սավոյի սենյակները։ Պալատի դիմաց արքայական այգիներն են, որոնք Պիերմարինին նախագծել է որպես բնանկարային զբոսայգիներ։

Կառույցում կազմակերպվում են ժամանակավոր ցուցահանդեսներ, սակայն 2011 թվականի հուլիսի 23-ից հետո իրավիճակը փոխվել է, երբ այստեղ են տեղափոխվել Իտալիայի 4 նախարարություններ (Էկոնոմիկայի և ֆինանսների, Բարեփոխումների, Սոցիալական և Տուրիզմի)։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Իտալիայի պալատներ
Կատեգորիա:Ճարտարապետական հուշարձաններ
Կատեգորիա:Տեսարժան վայրեր
Ֆերմին Ագուայո

**Ֆերմին Ագուայո** (, ), իսպանական և ֆրանսիական նկարիչ, որը նկարել է տաշիզմ և ինֆորմալիզմ ոճերով։

## Կենսագրություն
Ֆերմին Ագուայոյի հայրն ու երկու եղբայրները սպանվել են 1936 թվականին՝ Իսպանիայի քաղաքացիական պատերազմի տարիներին։ Ֆեմինը և մայրը փախել են Բիլբաո, որտեղից էլ հետագայում գաղթել են Սարագոսա։ Մայրը տեղավորվել է աշխատանքի, իսկ որդին հաճախել է դպրոց։ Մի քանի տարի անց մայրը մահացել է ենթադրաբար տուբերկուլոզից։

Ֆեմինը ինքնուս նկարիչ է, 1942 թվականից մասնակցել է սիրողական ցուցահանդեսների։ 1946 թվականին առաջին անգամ հայտնվել է նկարչական թանգարանում։ 1948 թվականին ծանոթացել է Ռոբեր Դելոնեի, Պաբլո Պիկասոյի, Ախրիպենկոյի և Ժակ Լիպշիցի աշխատանքների հետ։ Նրա մի քանի աշխատանքներ ներկայացվել են Մադրիդի ցուցահանդեսներում։

1951 թվականին տեղափոխվել է Փարիզ։ Պաբլո Պալասուելոյի միջոցով Ֆերմինը ծանոթացել է ֆրանսուհի Ժաննա Բյուշեի հետ, ով նկարներ էր հավաքում իր պատկերասրահի համար։ 1958 թվականին Ժաննա Բյուշեի պատկերասրահում տեղի է ունեցել Ֆերմինի ցուցահանդեսը։ Նա ծանոթացել է պոետ, թարգմանիչ և նկարչական քննադատ Կլոդ Էստեբանի հետ, ում գրքերը հետագայում պատկերազարդել է։ 1962 թվականին նրա աշխատանքները ներկայացվել են Լոնդոնում, 1973 թվականին՝ Նյու Յորքում։

Կյանքի վերջին տարիներին ծանր հիվանդ է եղել։ Մահացել է Փարիզում 1977 թվականին։ Թաղված է Փարիզի Բանյոյի գերեզմանացում։ Ֆերմին Ագուաիոյի մահից հետո նրա աշխատանքները ներկայացվել են Փարիզում, Միլանում, Սարագոսեում և Մադրիդում։ 2005 թվականին, Ռեյնա Սոֆիա թանգարանում կայացել է Ֆերմինի աշխատանքների ամենամեծ ցուցահանդեսը։

## Գրականություն
* Esteban Cl. L’Immédiat et l’Inaccessible. Paris: Galilée, 1978
* Arnaud J.-L., e.a. Aguayo. Paris: Editions Cercle d’Art, 2004

## Ծանոթագրություններ

## Արտաքին հղումներ
*  Նեկրոլոգը ''El País'' թերթում 
* Կենսագրությունը և մատենագրությունը Ժաննա Բյուշեի պատկերասրահի կայքում  
* Նկարչի աշխատանքները artnet կայքում
* http://antoncastro.blogia.com/2005/012601-historia-del-pintor-fermin-aguayo.php 
* http://frayco.blogspot.com/2010/02/fermin-aguayo.html  

Կատեգորիա:Իսպանացի նկարիչներ
Կատեգորիա:Ֆրանսիացի նկարիչներ
Իսրայելի ռազմական պարգևներ

**Իսրայելի ռազմական պարգևներ** (), պետական պարգևներ, որոնք շնորհվում են Իսրայելի պաշտպանության բանակի (ԻՊԲ) կողմից մարտական իրավիճակում դրսևորած հերոսության և արիության համար, ինչպես նաև պարգևներ, որոնք նախատեսված են քաղաքացիական անձանց պարգևատրելու համար, այդ թվում նաև արտասահմանյան քաղաքացիներին՝ Իսրայելի պաշտպանունակության ամրապնդման և ռազմական համագործակցության համար։

## «ՑԱԼԱՇ» պարգև
«ՑԱԼԱՇ» (, բառացիորեն թարգմանություն՝ «փառաբանող գնահատական», փաստացիորեն՝ «հրամանի մեջ նշված»), եղել է հրեական ընդհատակյա կազմակերպությունների զինվորներին պարգևատրելու միակ ձևը, իսկ այնուհետև՝ Իսրայելի պաշտպանության բանակում Արաբա-իսրայելական պատերազմի ժամանակ։ Սկզբում այն հնչեցնում էին հրամանում, իսկ այնուհետև սկսեցին շնորհել պարգևատրման նամակ։

## ԻՊԲ-ի զինծառայողների համար ժամանակակից պարգևները
Ներկայումս 1970 թվականի «Ռազմական պարգևների մասին» օրենքով սահմանված են զինծառայողների համար հետևյալ շքանշանները՝

«Ռազմական պարգևների մասին» օրենքը նաև իրավունք է վերապահում Գլխավոր շտաբի պետին սահմանել լրացուցիչ պարգևի նշաններ («ՑԱԼԱՇ»)։ Ներկա դրությամբ դրանք են համարվում՝

Բացի վերը թվարկված պարգևներից, պարգևների հարցով նախարարական հանձնաժողովը հիմնել է Գլխավոր շտաբի պետի երախտագիտության շքանշանը, որով կարող են պարգևատրվել ինչպես զինծառայողները, այնպես էլ քաղաքացիական անձինք, ովքեր զգալի ներդրում են ունեցել Իսրայելի պաշտպանունակության ամրապնդման գործում։

## Պատմական պարգևներ
thumb|105px|«Իսրայելի հերոսներ» պարգև
* Իսրայելի հերոսի կոչումը շնորհվել է 1948 թվականին անկախության համար մղվող պատերազմի 12 հերոսներին, և այդ ժամանակից ի վեր չի շնորհվել ոչ մեկին։ Հետագայում բոլոր պարգևատրվածներին շնորհվել են «Հերոսության համար» շքանշաններ։
* «Կատամոն» շքանշան - շնորհվում էր զինվորներին, ովքեր 1948 թվականին մասնակցել են Կատամոնի ճակատամարտում (Երուսաղեմի շրջան)։ 1949 թվականին պարգևի հաստատման որոշումը չեղյալ է հայտարարվել։

## Մարտական գործողություններում մասնակցության շերտաձողեր
300px|right

## Ծանոթագրություններ

## Արտաքին հղումներ
* Ռազմական պարգևների մասին Իսրայելի օրենք 
* Իսրայելական պարգևներ  Waronline
* Medals and Decorations of Israel  

Կատեգորիա:Իսրայելի պարգևներ
One of Us (երգ, ABBA)

«**One of Us**», շվեդական ABBA խմբի վերջին ստուդիական The Visitors ալբոմի առաջին սինգլը (1981)։ Երգում նաև ներառված է ABBA Gold: Greatest Hits կոմպոզիցիան։

## Պատմություն
«One of Us» երգի աշխատանքային անուններն էին «Number 1» և «Mio Amore»։ Երգը ABBA-ի 1981 թվականի *The Visitors* ալբոմի համար ձայնագրված վերջին երգերից է, և այն քչերից, որտեղ երևում է երգի հեղինակների Բենի Անդերսոնի և Ուլվես Բյորնի ամուսնալուծության ազդեցությունը։ Իրականում երգը նվիրված է կանանց խզված հարաբերություները վերականգնելու փորձերին։ Չնայած երգի հոռետեսական տոնին և խմբի մենեջերի՝ Ստիգ Անդերսոնի մի շարք հանդիմանություններին, երգը «Should I Laugh Or Cry թրեքի հետ թողարկվեց The Visitors ալբոմում որպես սինգլ, և դարձավ խմբի վերջին կոմպոզիցիան, որը գրավեց հիթ շքերթների վերին հորիզոնականները։

Շատ երկրներում սինգլը թողարկվեց ծրարով, որի վրա կատարողների խմբակային նկարն էր։ Մեծ Բրիտանիայում ալբոմը ըստ Epic Records լեյբլի պահանջի թողարկվեց այլ շապիկով։ Նրա վրա խմբի անդամների անջատ նկարներ էին համատեղված ABBA-ի պատկերանիշի հետ։ Ագնետան և Ֆրիդան պատկերված էին ալբոմի շապիկին, Բյորնն ու Բենին հակառակ երեսին։ Նկարներն արդեն հասցրել էին հնանալ՝ Ֆրիդան դեռ գանգրեցված սանրվածքով էր, իսկ Բյորնը առանց մորուքի։

Ալբոմի հակառակ երեսին «Should I Laugh Or Cry» երգի սկզբում Անդերսոնը շվեդերեն հաշվում է (բայց միայն հարավաֆրիկյան և բրիտանական տարբերակներում)։ Հավանաբար ձայներիզի վրա մնացել էր ձայնագրության աշխատանքային պահը, որից «Epic» լեյբլը ձայնագրել էր ալբոմը և չէր նկատել նկատել խոտանը։ 2000 թվականներին Epic Records-ի իրավունքները ABBA-ի կատարումների նկատմամբ սպառվել են, և լեյբլը իրավունքները փոխանցել է Polar Music-ին, որը իր հերթին թողարկել է սխալ տարբերակը, որպես հազվագյուտ ձայնագրություն, և այս փաստը հասանելի է դարձրել լայն լսարանին։

## Հաջողություն
«One of Us»-ի ABBA-ի վերջին հաջողությունն էր և նրանց վերջին համար մեկ սինգլը այնպիսի երկրներում, ինչպիսին էին Իռլանդիան, Բելգիան, Գերմանիայի Դաշնային Հանրապետությունը ր Նիդերլանդները, և հասել է թոփ երրորդ հորիզոնական Շվեդիայում, Ավստրիայում, Շվեյցարիայում և Մեծ Բրիտանիայում, և հայտնվել է ՀԱՀ, Նորվեգիայի, Իսպանիայի և Ֆրանսիայի թոփ տասնյակներում։

1983 թվականի փետրվարին «One of Us»-ը թողարկվեց որպես սինգլ ԱՄՆ-ում, և դարձավ ամերիկյան չարթերում հայտնված ABBA-ի կոմպոզիցիաներից ամենավատը։ Նա գրավեց 107-րդ հորիզոնականը։ Այդ պահին խումբը արդեն ցրվել էր, և երգը դարձավ նրանց «կարապի երգը»։

## Դիրքը չարթերում

## Ծանոթագրություններ

## Արտաքին հղումներ
* Երգի բառերը metrolyrics.com կայքում 

Կատեգորիա:Irish Singles Chart գլխավորած սինգլներ
Նասիր օլ Մոլք մզկիթ

**Նասիր օլ Մոլք մզկիթ** ( *Masjed-e Nasir-ol-Molk*), հայտնի է նաև որպես «Վարդագույն մզկիթ», Իրանի Շիրազ քաղաքում գտնվող ավանդական մզկիթ։

Այն գտնվում է Գովադ Արաբան մարզում՝ Շահ Չերախ մզկիթի հարևանությամբ։ Մզկիթը արտաքինից գունավոր ապակիներով է զարդարված։ Նրանում կան այլ ազգային տարրեր, որոնցից է «փանջ կասի» (հինգ կամարագոգանի) ոճը։ Այն ժողովրդական մշակույթում առավել հայտնի է որպես «Վարդագույն մզկիթ», քանի որ ներքին զարդանախշերի գունավորման մեջ գերակշռում են վարդագույնի երանգները։

## Պատմություն
Մզկիթը կառուցվել է Ղաջարիների դինաստիայի օրոք և մինչ այսօր գտնվում է Նասիր օլ Մոլք նվիրաբերական հիմնադրամի օգտագործման ու պահպանության ներքո։ Մինչ հիմա մզկիթի վերակառուցումը, պաշտպանությունն ու պահպանումը իրականացվում է Նասիր օլ Մոլկ նվիրաբերական հիմնադրամի կողմից։ Այն կառուցվել է 1867-1888 թվականներին ղաջար ցեղի առաջնորդ Միրզա Հասան Ալիի (Նասիր օլ Մոլք) հրամանով։ Այն նախագծվել է իրանացի ճարտարապետ Մուհամադ Հասան է Մեմարի և Մուհամադ Ռեզա Սազ է Շիրազի կողմից։

## Պատկերասրահ

Enchantment - 1.jpg|Ներքին բակ
Nasir-ol-Molk Mosque, Shiraz, Iran (1249316403).jpg|Մուտք
Nasr ol Molk mosque vault ceiling.jpg|Կամարներից մեկի առաստաղը
Nasir al-Mulk Mosque Darafsh (10).JPG|Մզկիթի գունավոր ապակիները ներսից
Nasir-al molk -1.jpg|Մզկիթի գունավոր ապակիների շողքը


## Ծանոթագրություններ

## Արտաքին հղումներ
* Nasir ol Molk Mosque on ''Art-Days.com'' 
* Nasir ol Molk Mosque on ''Albert-Videt.eu'' 
* BBC Persian: Nasir ol Molk

Կատեգորիա:Շիրազի մզկիթներ
Կատեգորիա:Գմբեթավոր կրոնական շենքեր և կառույցներ
Til It Happens to You

**«Til It Happens to You»** ամերիկացի երգչուհի Լեդի Գագայի երգը, թողարկված 2015 թվականի սեպտեմբերի 18-ին, ձայնագրված փաստավավերագրական՝ *[[:en:The Hunting Ground|The Hunting Ground]]* (2015) ֆիլմի համար, որը նվիրված է սեքսուալ բռնություններին ուսանողական հանրակացարաններում։ Եգի հեղինակներն են Լեդի Գագան և Դայան Ուորրենը։
Երգը ստացել է դրական արձագանքներ երաժշտական քննադատների կողմից և նոմինացվել է «Գրեմմի-2016» մրցանակաբաշության Best Song Written for Visual Media անվանակարգում և «Օսկար-2016»-ի ֆիլմի համար լավագույն երգ անվանակարգին։

## Արձագանքներ
*2015 Hollywood Music in Media Awards* մրցանակաբաշխության ժամանակ, որն անց է կացվել 2015 թվականի նոյեմբերի 11-ին «Til It Happens to You»-ն ստացել է Best Song in a Documentary մրցանակ։ Նա նաև մրցանակ է ստացել «Արբանյակ 2016» մրցույթի Best Original Song-ում և «Գրեմմի-2016» մրցանակաբաշխության ժամանակ ստացել է Best Song Written for Visual Media մրցանակ։ Նա նաև ստացել է մրցանակներ այլ անվանակարգերի մեջ, ինչպիսիք են 21st Critics' Choice Awards-ը և St. Louis Film Critics Association-ը (StLFCA), որտեղ նա նոմինացվել է Best Song կատեգորիայում, *Georgia Film Critics Association* և *Denver Film Critics Society* մրցանակաբաշխությունների ժամանակ, որտեղ այն հաղթել է Best Original Song կատեգորիայում։ Երգը առաջադրվել է «Օսկար-2016»-ի Ֆիլմի համար լավագույն երգ անվանակարգում։

## Երգերի և ֆորմատների ցանկը
* **Digital download**
# "Til It Happens to You" – 4:18

* **Remixes promotional CD single**
# "Til It Happens to You" (Tracy Young's Ferosh Reconstruction Extended)&nbsp; – 9:18
# "Til It Happens to You" (Tracy Young's Ferosh Reconstruction Radio Edit)&nbsp; – 3:52
# "Til It Happens to You" (Tracy Young's Ferosh Reconstruction Mixshow)&nbsp; – 6:04
# "Til It Happens to You" (Tracy Young's Ferosh Reconstruction Dub)&nbsp; – 9:18
# "Til It Happens to You" (Mike Rizzo Funk Generation Club Mix)&nbsp; – 5:12
# "Til It Happens to You" (Mike Rizzo Funk Generation Radio Mix)&nbsp; – 3:54
# "Til It Happens to You" (Frank Lamboy Late Mix Vocal)&nbsp; – 7:48
# "Til It Happens to You" (Frank Lamboy Late Instrumental)&nbsp; – 7:48
# "Til It Happens to You" (Dirty Pop Club Remix)&nbsp; – 6:24
# "Til It Happens to You" (Division 4 & Matt Consola Mix)&nbsp; – 7:10
# "Til It Happens to You" (Division 4 & Matt Consola Radio Edit)&nbsp; – 4:05
# "Til It Happens to You" (Division 4 & Matt Consola Instrumental)&nbsp; – 7:10

## Հիթ-շքերթներ
### Ամենշաբաթյա հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
*  (ավելի քան 30 միլիոն դիտում)

Կատեգորիա:2015 երգեր
Կատեգորիա:Լեդի Գագայի սինգլներ